Afrikaans: Die hou van ’n bevolking- en behuisingsensus is beide ’n belangrike onderneming en ’n duur uitdaging vir enige regering. Dit vereis groot beplanning en organisering, maar die resultate is noodsaaklik vir konstruktiewe beplanning. Die doel van ’n sensus is om gedetailleerde statistiek oor die bevolkinggrootte, -samestelling en -verspreiding oor ’n klein gebied te versamel, te verwerk en te versprei. ’n Groot uitdaging in enige sensus is die hantering van die gevolge van ’n ondertelling omdat ’n ondertelling die vertroue in en die gebruik van sensusdata kan beïnvloed. Hierdie artikel ondersoek sommige van die oorsake van die ondertelling in die Suid-Afrikaanse Nasionale sensus van 2011, en hoe hierdie oorsake varieer tussen verskillende geografiese gebiede. Die doel van die ondersoek is om die verhouding tussen die nedersettingstipe en die ondertelling in die 2011-sensus vas te stel met die bedoeling om ’n grondslag te bepaal vir laer ondertellings in toekomstige sensusse en opname implementeringstrategieë. Die belangrikste doelwitte van hierdie artikel is om te bepaal of geografiese ligging die sensusondertelling beïnvloed, en om te verstaan hoe die resultate gebaseer op geografiese ligging ruimtelik versprei word oor die hele land.